14 ธันวาคม 2020

การเร่งสร้างนวัตกรรมและโอกาสในการเติบโตใหม่ๆ

**เฮงเค็ลเริ่มต้นใหม่ด้านนวัตกรรมและธุรกิจใหม่**

ดุสเซลดอร์ฟ – เพื่อเร่งการสร้างสรรค์นวัตกรรมและพัฒนารูปแบบธุรกิจใหม่ หน่วยธุรกิจที่เกี่ยวกับผู้บริโภคของเฮงเค็ล ได้แก่ บิวตี้แคร์และ ผลิตภัณฑ์ซักล้างและผลิตภัณฑ์ในครัวเรือนได้จัดตั้งทีมบ่มเพาะและโรงงานไอเดียภายในองค์กรขึ้น เพื่อรวมรวบความคิดที่ผสมผสานแนวทางการทำงานที่คล่องตัวเข้ากับขนาดและความเชี่ยวชาญของบริษัทระดับโลก

โดยทีมจะคาดการณ์แนวโน้มที่จะเกิดขึ้น ระบุรูปแบบธุรกิจและบริการใหม่ๆ และพัฒนาแนวคิดผลิตภัณฑ์เพื่อจับโอกาสการเติบโตเพิ่มเติม เพื่อขยายธุรกิจอย่างต่อเนื่อง ลำดับความสำคัญหลักคือความรวดเร็วและความคล่องตัว นั่นคือเหตุผลที่ทีมทำงานในฐานะ “ผู้ประกอบการภายในบริษัท” โดยร่วมมืออย่างใกล้ชิดกับพันธมิตรทั้งภายในและภายนอก ในทางกลับกันกระบวนการที่เป็นอิสระ รวดเร็ว และการเข้าถึงแหล่งข้อมูลทั่วโลกของเฮงเค็ลจะช่วยให้ทีมพัฒนาแบรนด์และกลยุทธ์การขายที่ประสบความสำเร็จ

**The “Fritz Beauty Lab”**

“สภาพแวดล้อมทางการตลาดของเรามีการแข่งขัน~~กัน~~กันมากขึ้นและมีการหยุดชะงัก และความรวดเร็วของนวัตกรรมได้ถูกเร่งขึ้นเป็นอย่างมาก ในการก้าวไปสู่ความเป็นจริงใหม่นี้เราต้องคาดการณ์แนวโน้มก่อนที่จะเริ่มมาแรง ระบุรูปแบบธุรกิจใหม่ก่อนที่จะใหญ่ และสร้างสรรค์สิ่งใหม่ด้วยความเร็วสูง นั่นคือเหตุผลที่เราสร้าง‘Fritz Beauty Lab’ ศูนย์บ่มเพาะของเราเอง” นายเจนส์-มาร์ติน ชวาร์สเลอร์ รองประธานบริหารธุรกิจเฮงเค็ลบิวตี้แคร์กล่าว

‘Fritz Beauty Lab’ ซึ่งเป็นชื่อที่ได้รับแรงบันดาลใจจาก ฟริทซ์ เฮงเค็ล ผู้ก่อตั้งเฮงเค็ล มีจุดมุ่งหมายเพื่อระบุสิ่งที่น่าสนใจและมีโอกาสเติบโตสำหรับแบรนด์ที่มีอยู่หรือไวท์สปอตเพื่อสร้างแบรนด์ใหม่อย่างสมบูรณ์ ทีมทำงานในช่องทางนวัตกรรมที่กำหนด ได้รับแรงบันดาลใจจากแนวโน้มความต้องการของผู้บริโภคและข้อมูลเชิงลึกของตลาด ได้สร้างแนวคิดทางธุรกิจที่เพิ่มขึ้นซึ่งได้สร้างต้นแบบอย่างรวดเร็วและทดสอบโดยตรงในตลาด ด้วยการใช้ประโยชน์จากศักยภาพของอีคอมเมิร์ซและแพลตฟอร์มออนไลน์ โดยขั้นต่ำผลิตภัณฑ์ที่ทำงานได้จะถูกเสนอให้กับผู้บริโภคโดยตรง แนวทางนี้จะเร่งกระบวนการตรวจสอบความถูกต้องทั้งหมด และเมื่อพิสูจน์แล้วว่าประสบความสำเร็จ ผลิตภัณฑ์จะเปิดตัวในวงกว้างมากขึ้นเพื่อกำหนดขอบเขตของความสามารถในการปรับขนาดในอนาคต

**Love Nature – นวัตกรรมด้วยแนวทางความยั่งยืนแบบองค์รวม**

Love Nature GmbH เป็นโรงงานแนวคิดด้านความยั่งยืนแห่งใหม่ของธุรกิจผลิตภัณฑ์ซักล้างและผลิตภัณฑ์ในครัวเรือนของเฮงเค็ลที่พัฒนานวัตกรรมทางธุรกิจใหม่ๆ โดยจะมุ่งเน้นไปที่การแก้ปัญหาอย่างยั่งยืนโดยเริ่มจากผลิตภัณฑ์ซักล้างและผลิตภัณฑ์ในครัวเรือน แต่ยังรวมถึงเทคโนโลยีใหม่ๆ และรูปแบบธุรกิจที่ก้าวไปไกลกว่านั้น “ความยั่งยืนเป็นเสาหลักในกลยุทธ์ด้านนวัตกรรมของเรา ด้วยแบรนด์ Love Nature เรากำลังก้าวไปอีกขั้นเพื่อพัฒนานวัตกรรมด้วยแนวทางความยั่งยืนแบบองค์รวมที่ทำให้ตัวเลือกที่เป็นมิตรกับสิ่งแวดล้อมง่ายขึ้นและมีความสุขมากขึ้นสำหรับทุกคน” บรูโน่ ปิอาเซ็นซ่า รองกรรมการผู้จัดการใหญ่ฝ่ายธุรกิจผลิตภัณฑ์ซักล้างและผลิตภัณฑ์ในครัวเรือน กล่าว “เทคโนโลยีและความต้องการของผู้บริโภคของเราเปลี่ยนแปลงไปอย่างไม่เคยปรากฎมาก่อน ด้วยโรงงานไอเดียใหม่นี้เราจะนำเสนอโซลูชั่นที่เป็นนวัตกรรมและบางครั้งก็กล้าหาญ ในขณะที่เร่งโมเดลธุรกิจใหม่ที่ปรับขนาดได้และแนวคิดด้านความยั่งยืนแบบองค์รวม”

ตามแนวทางในการพัฒนานวัตกรรมต้นแบบที่ยั่งยืนเพื่อให้ตลาดเติบโตเต็มที่ในระยะเวลาสั้นๆ ทีม Love Nature อาศัยความร่วมมือกันอย่างเข้มข้นกับผู้บริโภค ผู้มีอิทธิพลที่คำนึงถึงความยั่งยืน และผู้เชี่ยวชาญด้านความยั่งยืน เมื่อเร็วๆ นี้ได้มีการเปิดตัวแบรนด์สินค้าแรก The Love Nature ที่นำเสนอผลิตภัณฑ์ซักผ้า ล้านจาน และทำความสะอาดมากมาย ผลิตภัณฑ์นี้เป็นผลิตภัณฑ์ที่มีพื้นฐานจากพืชและได้รับการรับรองโดยสถาบันที่มีชื่อเสียง อาทิ EU Ecolabel หรือ ECARF สูตรที่ใช้มีส่วนผสมที่มาจากธรรมชาติในระดับสูงและผลิตภัณฑ์เหล่านี้บรรจุในขวดที่ประหยัดทรัพยากรและยั่งยืนซึ่งทำมาจากพลาสติกรีไซเคิล นอกจากนี้ Love Nature ยังมีจำหน่ายในร้านค้ารูปแบบรีฟีลสเตชั่นในประเทศเยอรมนี

นวัตกรรมเป็นตัวขับเคลื่อนหลักเพื่อความได้เปรียบในการแข่งขัน

**การจัดตั้งโรงงานไอเดียของธุรกิจผลิตภัณฑ์ซักล้างและผลิตภัณฑ์ในครัวเรือน** และ**ทีมศูนย์บ่มเพาะของ**ธุรกิจบิวตี้แคร์ สอดคล้องกับ[กรอบกลยุทธ์ของเฮงเค็ล](https://www.henkel.com/company/strategy)ในการมุ่งเน้นไปที่นวัตกรรมที่มีประสิทธิ~~ธ์~~ภาพ**ซึ่งได้รับการสนับสนุนจากการลงทุนที่เพิ่มขึ้นซึ่งเป็นความได้เปรียบทางการแข่งขันหลัก ทั้งนี้ได้รวมแนวคิดด้านการสร้างสรรค์นวัตกรรมขั้นสูง อาทิ การขยายการใช้เครื่องมือและข้อมูลดิจิทัลเพื่อให้ได้ข้อมูลเชิงลึกที่รวดเร็วและดียิ่งขึ้นและใช้ประโยชน์จากศักยภาพของนวัตกรรมแบบเปิดและการระดมความคิด นวัตกรรมและแบรนด์จะได้รับการสนับสนุนด้วยการลงทุนที่สอดคล้องกันในหมวดหมู่หลักและภูมิภาค ดังนั้นเฮงเค็ลจะเพิ่มการลงทุนด้านการโฆษณา ดิจิทัล และไอทีเพิ่มขึ้นอีก 350 ล้านยูโรเมื่อเทียบปี 2561**

# # #

**เกี่ยวกับเฮงเค็ล**  
เฮงเค็ล ดำเนินธุรกิจทั่วโลกด้วยพอร์ตโฟลิโอผลิตภัณฑ์ที่สมดุลและหลากหลาย บริษัทฯ เป็นผู้นำในสามกลุ่มธุรกิจทั้งในธุรกิจเพื่ออุตสาหกรรมและธุรกิจสินค้าอุปโภคบริโภค อันเป็นผลมาจากแบรนด์ นวัตกรรม และเทคโนโลยีที่แข็งแกร่ง ธุรกิจเทคโนโลยีกาวของเฮงเค็ล (Adhesive Technologies) เป็นผู้นำในตลาดกาวในทุกอุตสาหกรรมทั่วโลก ในธุรกิจผลิตภัณฑ์ซักล้างและผลิตภัณฑ์ในครัวเรือน และผลิตภัณฑ์บิวตี้แคร์ (Laundry & Home Care and Beauty Care businesses) เฮงเค็ลเป็นผู้นำในหลายตลาดและประเภทผลิตภัณฑ์ทั่วโลก เฮงเค็ลก่อตั้งขึ้นในปี พ.ศ. 2419 และมีประวัติความสำเร็จอันยาวนานกว่า 140 ปี ในปี พ.ศ. 2562 เฮงเค็ลมียอดขายมากกว่า 2 หมื่นล้านยูโร และมีผลกำไรดำเนินงานที่ปรับปรุงแล้ว 3,200 ล้านยูโร เฮงเค็ลมีพนักงานมากกว่า 52,000 คนทั่วโลก ซึ่งมีความหลากหลายมีความมุ่งมั่น รวมกันเป็นหนึ่งเดียวด้วยวัฒนธรรมขององค์กรที่แข็งแกร่ง มีจุดมุ่งหมายร่วมกันในการสร้างคุณค่าที่ยั่งยืน และมีคุณค่าร่วมกัน ในฐานะผู้นำด้านความยั่งยืนซึ่งเป็นที่ยอมรับ เฮงเค็ลได้รับการยกย่องจากดัชนีและการจัดอันดับระหว่างประเทศต่างๆ หุ้นบุริมสิทธิของเฮงเค็ลจดทะเบียนอยู่ในดัชนีหลักทรัพย์ DAX ของเยอรมนี ข้อมูลเพิ่มเติมกรุณาเข้าชมที่ [www.henkel.com](http://www.henkel.com)

ข้อมูลสำหรับสื่อมวลชน กรุณาติดต่อ

แม็กกี้ แทน

เฮงเค็ล

โทรศัพท์ +65 6424 7045

อีเมล [maggie.tan@henkel.com](mailto:maggie.tan@henkel.com)